22.11.2022
2.
FI
Euroopan unionin virallinen lehti
L 302/5
Määritelmät Tässä säännössä sovelletaan seuraavia määritelmiä:
2.1.
’Sähkömagneettisella yhteensopivuudella ’ tarkoitetaan ajoneuvon, komponenttien tai erillisten teknisten yksiköi­ den kykyä toimia asianmukaisesti sähkömagneettisessa ympäristössään aiheuttamatta ympäristölleen koh­ tuuttomia sähkömagneettisia häiriöitä.
2.2.
’Sähkömagneettisella häiriöllä’ tarkoitetaan mitä hyvänsä sähkömagneettista ilmiötä, joka voi huonontaa ajo­ neuvon, komponenttien tai erillisten teknisten yksiköiden taikka muun ajoneuvon läheisyydessä käytettävän laitteen, laiteyksikön tai järjestelmän toimintaa.
Sähkömagneettinen häiriö voi olla sähkömagneettista kohi­ naa, ei-haluttu signaali tai etenemisväliaineen itsensä muutos.
2.3.
’Sähkömagneettisella häiriönsiedolla’ tarkoitetaan ajoneuvon, komponenttien tai erillisten teknisten yksiköiden kykyä toimia tarkoitetulla tavalla (tiettyjen) sähkömagneettisten häiriöiden vaikutuksen alaisena.
Tällaisiksi häiriöiksi katsotaan myös radiolähettimien hyötysignaalit tai ajoneuvon sisäisten ja ulkoisten ISM-laitteiden (teollisten, tieteellisten tai lääketieteellisten laitteiden) kaistansisäinen säteily.
2.4.
’Sähkömagneettisella ympäristöllä’ tarkoitetaan kaikkia tietyssä paikassa vaikuttavia sähkömagneettisia ilmiöitä.
2.5.
’Laajakaistaisella säteilyllä’ tarkoitetaan säteilyä, jonka kaistanleveys on suurempi kuin tietyn mittalaitteen tai vastaanottimen (radiohäiriöitä käsittelevän kansainvälisen erikoiskomitean standardi CISPR 25).
2.6.
’Kapeakaistaisella säteilyllä’ tarkoitetaan säteilyä, jonka kaistanleveys on pienempi kuin tietyn mittalaitteen tai vastaanottimen (CISPR 25).
2.7.
’Sähkö-elektroniikkajärjestelmällä ’ (SE-järjestelmä) tarkoitetaan sellaista sähkölaitetta ja/tai elektronista laitetta tai laiteryhmää sähköliitäntöineen, joka muodostaa ajoneuvon osan, mutta jota ei ole tarkoitus tyyppihy­ väksyttää erillään ajoneuvosta.
2.8.
’Sähkö-elektroniikka-asennelmalla ’ (SE-asennelma, ESA) tarkoitetaan sellaista osaksi ajoneuvoa tarkoitettua säh­ kölaitetta tai elektronista laitetta tai laiteryhmää sähköliitäntöineen ja johdotuksineen, jolla on tietty tai tiettyjä erikoistoimintoja.
SE-asennelma voidaan hyväksyä valmistajan tai valmistajan valtuuttaman edustajan pyynnöstä komponenttina tai erillisenä teknisenä yksikkönä.
2.9.
’Ajoneuvotyypillä ’ tarkoitetaan sähkömagneettisen yhteensopivuuden osalta sellaisten ajoneuvojen joukkoa, jotka eivät seuraavilta ominaisuuksiltaan poikkea merkittävästi toisistaan:
2.9.1.
moottoritilan kokonaismitat ja muoto
2.9.2.
sähkö- ja elektroniikkakomponenttien sijoittelu ja johdotus yleensä
2.9.3.
ajoneuvon korin perusmateriaali (esimerkiksi teräs-, alumiini- tai lasikuitukorirakenne).
Eri materiaalista valmistetut paneelit eivät muuta ajoneuvon tyyppiä, mikäli korin perusmateriaali ei muutu.
Tällaisista muunnoksista on kuitenkin ilmoitettava.
2.10.
’SE-asennelmatyypillä ’ tarkoitetaan sähkömagneettisen yhteensopivuuden osalta sellaisten SE-asennelmien joukkoa, jotka eivät seuraavilta ominaisuuksiltaan poikkea merkittävästi toisistaan:
2.10.1.
SE-asennelman toiminnot
2.10.2.
sähkö- ja/tai elektroniikkaosien yleissijoittelu tapauksen mukaan.
2.11.
’Ajoneuvon johdinsarjalla’ tarkoitetaan ajoneuvon valmistajan asentamia syöttöjännite-, väyläjärjestelmä- (esim. CAN), merkinanto- tai aktiiviantennikaapeleita.